નવસારી એલસીબીએ દેશી દારૂથી લઈ વિદેશી દારૂ ઝબ્બે કરવા તમામ પ્રયાસો શરૂ કર્યા છે તો જિલ્લા પોલીસની અન્ય ટીમો પણ દારૂ પાછ‌ળ પડી છે. જોકે નવસારી એલસીબીને મોટી સફળતા મળી છે. એલસીબી પીઆઈ ડી.એન. પટેલ તથા તેમની ટીમે સમોદિયા વિજલપોર, જલાલપોરના પૂર્ણેશ્વર વિસ્તાર અને અડદા ગામે રેડ કરી દેશી દારૂ ગાળવાની ભઠ્ઠીઓ નેસ્તાનાબૂદ કરી હતી અને રૂ. 700ની કિંમતનું ગોળ, 35 લિટર દારૂ, દારૂ ગાળવાનું રસાયણ 1745 લિટર મળી કુલ રૂ. 3490 અને ભઠ્ઠીના સાધનો મળી કુલ રૂ. 5990નો મુદ્દામાલ કબજે કર્યો હતો. ગ્રામ્ય વિસ્તારમાં પણ દારૂની ભઠ્ઠીઓ હજી પણ ધમધમી રહી છે. એ તો ઠીક નવસારી શહેરમાં પણ ખુલ્લેઆમ દારૂની પોટલીનું વેચાણ થઈ રહ્યું છે. પોલીસી કડકાઈ છતાં દારૂનો વેપલો પૂરજોશમાં છે.